Sabrina Maneca Voinea a câștigat, în cursul zilei de sâmbătă, medalia de argint în finala de la bârnă contând pentru Campionatul European de Gimnastică de la Rimini, Italia.
Notată cu 14.166 pentru evoluția sa, Sabrina a urcat pe a doua treaptă a podiumului.
Aurul a fost câștigat de Manila Esposito (Italia, nota 14.400), iar bronzul de Marine Boyer (Franţa, nota 14.033).
Lilia Cosman, o altă reprezentantă a României la bârnă, a încheiat pe locul 4 (nota 13.500).
Tot sâmbătă, Ana Bărbosu a terminat pe locul 4 în finala de la sărituri.
Echipa României va fi prezentă şi în finala de duminică, 5 mai, după ce în calificări s-a situat pe locul 4 (158.798 puncte).